«Իմ քայլը» հիմնադրամն այս տարի կսկսի «Հանրակրթական դպրոցներում առողջ ապրելակերպի խթանման» ծրագիրը․ Աննա Հակոբյան | Syunacerkir.am
«Իմ քայլը» հիմնադրամն այս տարի կսկսի «Հանրակրթական դպրոցներում առողջ ապրելակերպի խթանման» ծրագիրը․ Աննա Հակոբյան
Թողարկված է՝ 15/01/2020 16:48
«Իմ քայլը» հիմնադրամն այս տարի կսկսի նոր՝ «Հանրակրթական դպրոցներում առողջ ապրելակերպի խթանման» ծրագիրը։Այս նպատակով Հիմնադրամի գործադիր տնօրեն Հովհաննես Ղազարյանի հրավերով այս օրերին Երևանում է «UCLA Health»-ի «Sound Body Sound Mind» ծրագրի գործադիր տնօրեն Մեթյու Ֆլիսոքը։
Այս մասին Աննա Հակոբյանի ֆեյբուքյան էջից։
Գրառման մեջ նաև ասվում է հետևյալը․
«Միացյալ Նահանգներում գործող այս ծրագիրն արդեն բավական ժամանակ է նպաստում է դպրոցներում առողջ ապրելակերպի խթանմանը՝ աշակերտներին և ուսուցիչներին տրամադրելով ժամանակակից մեթոդաբանությամբ ֆիթնես-դասընթացներ, ինչպես նաև աջակցում է դպրոցներին համապատասխան սարքավորումներով
Համարձակ գաղափարներով և առաջարկներով հագեցած մեր հանդիպումներին ու քննարկումներին կանդրադառնանք առաջիկայում՝ առավել մանրամասն ներկայացնելով «Հանրակրթական դպրոցներում առողջ ապրելակերպի խթանման» ծրագիրը»։